**U Coca-Cola HBC Srbija & Crna Gora posvećeni smo razvoju kulture bezbednosti i zdravlja na radu primenom efektivnog sistema bezbednosti i zdravlja na radu, standarda i praksi primerenim rizicima i mogućnostima povezanim sa našim poslovnim aktivnostima.**

**Naša misija je ostvarivanje bezbednih uslova rada za sve naše zaposlene, saradnike i posetioce, obavezujući se da nam je cilj nula nezgoda u našim operacijama i lokacijama.**

**Iz ovog razloga se politika odnosi i primenjuje na sve Coca-Cola HBC Srbija & Crna Gora zaposlene, agencijske zaposlene, izvođače radova, posetioce i sve ostale saradnike koji učestvuju u poslovima naše organizacije.**

**Coca-Cola HBC Srbija & Crna Gora ostvaruje svoju politiku zaštite bezbednosti i zdravlja na radu struktuiranom implementacijom zahteva standarda ISO 45001.**

**Ovo je poboljšano specifičnim Coca-Cola Kompanija i Coca-Cola HBC standarima. Cilj ove politike i programa bezbednosti i zdravlja na radu je da se osigura i održi zdravo i bezbedno radno okruženje - uklanjanjem opasnosti, redukovanjem rizika po bezbednost i zdravlje na radu, podizanjem svesti među zaposlenima, izvođačima radova, posetiocima i drugima koji mogu biti pod uticajem naših poslovnih aktivnosti.**

**Posvećena stvaranju zdravog i bezbednog radnog okruženja, kompanija podržava sledeće principe bezbednosti i zdravlja na radu:**

1. Stvaranje okruženja u kom se rizici u pogledu zaštite bezbednosti i zdravlja na radu kontrolišu s ciljem sprečavanja povreda i bolesti;

2. Usaglašavanje sa svim zakonskim i drugim primenjivim zahtevima, standardima Coca-Cola kompanije, međunarodno priznatim standardima zaštite bezbednosti i zdravlja na radu i implementacijom programa kontinuiranog unapređenja;

3. Implementaciju efektivnih programa sistema upravljanja bezbednošću i zdravljem na radu koja je sastavni deo poslovnih aktivnosti i kojom ćemo:

* Identifikovati, procenjivati i kontrolisati rizike i mogućnosti iz poznatih uzroka povreda i bolesti vezanih za radne procese i radno okruženje;
* Osigurati da svi zaposleni, saradnici i posetioci na svim nivoima u organizaciji, razumeju i da se obavežu na implementaciju ove politike i primenu Coca-Cola HBC i Coca-Cola Kompanija politika i praksi vezanih za bezbednost i zdravlja na radu;
* Obezbediti mehanizme za konsultacije i učešće zaposlenih i/ili njihovih predstavnika u aktivnostima vezanim za bezbednost i zdravlje na radu;
* Razvijati kompetentnosti zaposlenih u pogledu bezbednosti i zdravlja na radu kroz efektivnu obuku i liderstvo na svim nivoima unutar organizacije;
* Proveravati i potvrditi sisteme i performanse bezbednosti i zdravlja na radu kroz interne i eksterne revizije;
* Redovno preispitivati uzroke povreda i bolesti na radu i preduzimati mere da bi se sprečilo njihovo ponovno javljanje;
* Uključivati zahteve u pogledu zaštite bezbednosti i zdravlja na radu u programe merenja učinka i kontinuiranog unapređenja;
* Uključivati strategije bezbednosti i zdravlja na radu u godišnji proces planiranja poslovanja i obezbeđivati da ista ostane integralni deo operacija;
* Postavljati godišnje merljive ciljeve u pogledu bezbednosti i zdravlja na radu kako bi se obezbedio stalni napredak i usaglašenost sa svim zahtevima;
* Komunicirati i deliti uspešne prakse i naučene lekcije iz nezgoda/događaja, radi kontinuiranog podizanja svesti i preventivnog delovanja;
* Izveštavati o ostvarenim rezultatima bezbednosti i zdravlja na radu kroz inregrisani godišnji izveštaj poslovanja, kao deo naše posvećenosti u postizanju izvrsnosti u pogledu bezbednosti i zdravlja na radu unutar kompanije.

Ova politika je primenjiva u okviru Coca-Cola HBC Srbija & Crna Gora na:

• Proizvodne operacije i poslovne objekte;

• Proizvode i usluge;

• Distribuciju i logistiku;

• Dobavljače, pružaoce usluga i izvođače i

• Ostale ključne poslovne partnere.

Kao Generalni Direktor ove kompanije, obavezujem se da ću poštovati sadržaj Politike bezbednosti i zdravlja na radu i obezbediti rukovođenje i potrebne resurse za ostvarivanje ove politike u potpunosti.

Odgovornost za uspešnu implementaciju ove politike leži na svakom zaposlenom Coca-Cola HBC Srbija & Crna Gora, na svim nivoima i funkcijama u organizaciji.

U Beogradu,

februar, 2024

***Svetoslav Atanasov***

Generalni Direktor